Низ баь зе хиннача къамашта реабилитаци ярах

Низ баь зе хиннача къамашта реабилитаци ярах () — къамаш мехках дахар «аьлдитеи геноцидеи политика» я аьнна чӀоагӀ а деш, цар хьал меттаоттаде дезаш хинна 1991-ча шера бекарга бетта 29-ча дийнахьа тӀаийца дола РСФСР № 1107-I йола закон; 1993-ча шера кӀимарса бетта 1-ча дийнахьа Россе Федераце № 5303-I йолча законаца эргадаьккхад.

Кхы мел дар ца лаьрхӀача, законо мукӀарло ду конституцена духьалара политика хилалехь низ баь зе даьча къамий шоай лаьттацара бӀарччал меттаоттае а, иштта паччахьалкхено даь зе меттаоттаде а бокъо йолга. 

Законал хьалха 1989-ча шера лайчилла бетта 14-ча дийнахьа араяьнна «О признании незаконными и преступными репрессивных актов против народов, подвергшихся насильственному переселению, и обеспечении их прав» яха СССР Лакхехьарча Совета Деклараци йоагӀаш хиннайNikolai Bougai, The Deportation of Peoples in the Soviet Union, p.208.

1991 шера закона массехк эшам хиннаб: геттара лоадам болча пункташка формулировкаш ер ма дий аьнна къаьгга хӀама белгалдоаккхаш цахилари, из закон кхоачашдар малагӀча механизмашца вӀаштӀехьадаккха деза лерттӀа белгалдаькккха цахилариПравовые вопросы реабилитации репрессированных народов, in Pravo i Zhizn, 1994, no 4, p. 26. .

 ТӀехьатӀайоагӀа акташ 
«О реабилитации репрессированных народов» закон дегӀадоаладеш массехк законодательни акт тӀаийцай, царех я:
 РФ Лакхехьарча Совета 1992-ча шера кӀимарса бетта 16-ча дийнахьа баь «О реабилитации казачества» яха чӀоагӀам;
 РФ Лакхехьарча Совета 1993-ча шера бекарга бетта 1-ча дийнахьа баь «О реабилитации российских корейцев» яха чӀоагӀам а; 
 РФ Доалечено 1992-ча шера наджгоанцхой бетта 24-ча дийнахьа баь «О первоочередных мерах по практическому восстановлению законных прав репрессированных народов Дагестанской АССР» яха чӀоагӀам а; 
 РФ Лакхехьарча Совета 1993-ча шера аьтинга бетта 29-ча дийнахьа баь «О реабилитации российских финнов» яха чӀоагӀам а;
 кхыяраш а

2012-ча шера тов бетта 25-ча дийнахьа «ЦаӀ йолча Эрсечен» депутаташа Паччахьалкхен дума чу низ баь зе хиннача къамий викалашта гӀо-новкъостал дарах йола законпроект чуйихьа́ хиннай. Законопроекта автораша федеральни булама чура 23 млрд сом хьабелгалдаккха хьийхад политиках баь тутмакхашта гӀо дара духьа. Автораша лаьрхӀачох, из ахча бетт-бетта те́лача ахча́и, 35 бӀаь тума кхаччалца йоайаьча мулках йолча компенсаценеи дӀадаха дезаш хиннад из ахча. Проект чакхъяьннаяц.

ГӀирма Эрсеченах хьатехачул тӀехьагӀа, 2014-ча шера бекарга бетта 21-ча дийнахьа Владимир Путинс «О мерах по реабилитации армянского, болгарского, греческого, крымскотатарского и немецкого народов и государственной поддержке их возрождения и развития» яхача амара́ кулгDecree No 268  amended by Decree no. 458 of September 12, 2015  Амар ГӀирман АССР-е дахаш а хинна, цигара мехках даьхача къамех лаьца хиннад, хӀана аьлча 1991-чеи 1993-ча шерашка ГӀирма Россе Федераце лоаттаме хинна ца хиларах, цу ханара законаш ГӀирманна доагӀаш хиннадац.

 Белгалдаккхар 

 ТӀатовжамаш 
 Закон РСФСР от 26 апреля 1991 года № 1107-I «О реабилитации репрессированных народов» // s:ru:Закон РСФСР от 26.04.1991 № 1107-I
 Постановление Верховного Совета CCCP от 7 марта 1991 года № 2013-I «Об отмене законодательных актов в связи с Декларацией Верховного Совета СССР от 14 ноября 1989 года «О признании незаконными и преступными репрессивных актов против народов, подвергшихся насильственному переселению, и обеспечении их прав»» // s:ru:Постановление ВС СССР от 07.03.1991 № 2013-I (in Russian)
 Декларация Верховного Совета CCCP от 14 ноября 1989 года «О признании незаконными и преступными репрессивных актов против народов, подвергшихся насильственному переселению, и обеспечении их прав» // s:ru:Декларация ВС СССР от 14.11.1989

ОагӀат:Эрсечен законаш
ОагӀат:ГӀалгӀайи нохчийи мехках бахар
ОагӀат:1991 шу СССР